**Pomoc na znevýhodnených pracovníkov a pracovníkov so zdravotným postihnutím**

**Kontrolný zoznam v prípade pomoci poskytnutej podľa všeobecného nariadenia o skupinových výnimkách (nariadenie č. 651/2014 naposledy zmenené nariadením 2021/1237)**

Ako prvé skontrolujte spoločné ustanovenia všeobecného nariadenia o skupinových výnimkách (články 1 – 12). Potom skontrolujte osobitné ustanovenia uvedené v oddieloch, ktoré nasledujú po oddiele A.

**A. Spoločné ustanovenia o uplatňovaní**

|  |  |
| --- | --- |
| **Všeobecné podmienky zlučiteľnosti** | **Kontrola zlučiteľnosti (OK?)** |
| **Článok 1** |  |
| **Článok 1 – Vylúčenie určitých činností (odsek 2)** |  |
| **Neuplatňuje sa** na:   * pomoc na činnosti súvisiace s **vývozom**, * pomoc, ktorá je **podmienená uprednostňovaním používania domáceho** tovaru pred tovarom dovážaným. |
| **Článok 1 – Vylúčenie určitých odvetví (odsek 3)** |  |
| **Neuplatňuje sa** na:   * **spracovanie a marketing poľnohospodárskych výrobkov\***, ak je výška pomoci stanovená na základe ceny alebo množstva takýchto výrobkov kúpených od prvovýrobcov alebo umiestnených na trh príslušnými podnikmi alebo ak je pomoc podmienená tým, že má byť čiastočne alebo úplne postúpená prvovýrobcom, * **pomoc na uľahčenie zatvorenia uhoľných baní neschopných konkurencie** (rozhodnutie Rady 2010/787).   \* *Ak podnik pôsobí v sektore spracovania a marketingu poľnohospodárskych výrobkov a takisto v odvetviach patriacich do rozsahu pôsobnosti tohto nariadenia, toto nariadenie sa uplatňuje na pomoc poskytovanú v súvislosti s týmito odvetviami pod podmienkou, že členský štát (vhodnými prostriedkami, napríklad oddelením činností a rozlíšením nákladov) zabezpečí, aby sa z poskytnutej pomoci nepodporovali činnosti vykonávané vo vylúčených odvetviach.* |
| **Článok 1 – Vylúčenie podnikov dotknutých pravidlom podľa rozhodnutia vo veci Deggendorf (odsek 4)** |  |
| **Neuplatňuje sa** na:  a) schémy pomoci, ktoré výslovne nevylučujú vyplatenie individuálnej pomoci;  b) pomoc *ad hoc*  zo strany členského štátu v prospech podniku, voči ktorému sa nárokuje vrátenie pomoci na základe predchádzajúceho rozhodnutia Komisie, ktorým sa pomoc vyhlasuje za neoprávnenú a nezlučiteľnú s vnútorným trhom. |
| **Článok 1 – Vylúčenie podnikov v ťažkostiach (odsek 4)** |  |
| **Neuplatňuje sa** na pomoc pre podniky v ťažkostiach   * **odchylne od uvedeného**: toto nariadenie sa uplatňuje na podniky, ktoré k 31. decembru 2019 neboli v ťažkostiach, ale stali sa podnikmi v ťažkostiach počas obdobia od 1. januára 2020 do 31. decembra 2021. |
| **Článok 1 – Vylúčenie opatrení pomoci porušujúcich právne predpisy Únie (odsek 5)** |  |
| **Neuplatňuje sa** na opatrenia štátnej pomoci, ktorých samotný obsah, podmienky s nimi spojené alebo ich metóda financovania predstavujú neoddeliteľné porušenie právnych predpisov Únie, a to najmä:  a) ak je poskytnutie pomoci podmienené povinnosťou, aby mal príjemca sídlo v danom členskom štáte alebo aby bol usadený prevažne v príslušnom členskom štáte. Požiadavka mať v čase vyplatenia pomoci prevádzkareň alebo pobočku v členskom štáte poskytujúcom pomoc je však dovolená;  b) ak je poskytnutie pomoci podmienené povinnosťou, aby príjemca používal domáce produkty alebo služby;  c) opatrenie pomoci obmedzujúce možnosť príjemcov využívať výsledky výskumu, vývoja a inovácií v iných členských štátoch. |
| **Článok 4 – Jednotlivé stropy vymedzujúce notifikačnú povinnosť** |  |
| **Neuplatňuje sa** na pomoc, ktorá presahuje pomoc na:   * prijímanie znevýhodnených pracovníkov do zamestnania: 5 miliónov EUR na jeden podnik za rok, * zamestnávanie pracovníkov so zdravotným postihnutím vo forme mzdových dotácií: 10 miliónov EUR na jeden podnik za rok, * kompenzáciu dodatočných nákladov spojených so zamestnávaním pracovníkov so zdravotným postihnutím: 10 miliónov EUR na jeden podnik za rok, * kompenzáciu nákladov na pomoc poskytovanú znevýhodneným pracovníkom: 5 miliónov EUR na jeden podnik za rok.   Stropy **sa nesmú** obchádzať umelým rozdeľovaním schém pomoci alebo projektov pomoci. |  |
| **Článok 5 – Transparentnosť pomoci** |  |
| **Uplatňuje sa len** na transparentnú pomoc (t. j. ak možno presne vypočítať ekvivalent hrubého grantu pomoci *ex ante*, pričom nie je potrebné vykonať posúdenie rizika).  Za transparentné sa musia považovať tieto kategórie pomoci:   * granty a bonifikácia úrokov, * úvery (ak sa ekvivalent hrubého grantu pomoci vypočítal na základe referenčnej sadzby platnej v čase poskytnutia grantu), * záruky   (ekvivalent hrubého grantu sa vypočítal na základe poplatkov podľa pravidla bezpečného prístavu stanovených v oznámení Komisie  alebo  metodika na výpočet ekvivalentu hrubého grantu bola schválená pred začatím uplatňovania opatrenia na základe oznámenia Komisie o zárukách a Komisia schválila notifikovanú metodiku výpočtu, ktorá výslovne upravuje druh záruky a druh príslušnej transakcie v kontexte uplatňovania všeobecného nariadenia o skupinových výnimkách),   * daňové zvýhodnenie (ak opatrenie stanovuje hornú hranicu na zabezpečenie toho, aby nedošlo k prekročeniu príslušného stropu), * pomoc vo forme vratných preddavkov, ak celková nominálna výška vratného preddavku nepresahuje stropy uplatniteľné v súlade s týmto nariadením alebo ak metodika na výpočet ekvivalentu hrubého grantu vratného preddavku bola pred začatím uplatňovania opatrenia akceptovaná v nadväznosti na jej notifikáciu Komisii, * pomoc vo forme predaja alebo lízingu hmotných aktív pod úrovňou trhových sadzieb, ak je hodnota stanovená na základe nezávislého odhadu pred transakciou alebo na základe odkazu na verejne dostupnú, pravidelne aktualizovanú a všeobecne akceptovanú referenčnú hodnotu. |  |
| **Článok 6 – Stimulačný účinok** |  |
| Od nasledujúcich kategórií pomoci **sa nevyžaduje**, aby mali stimulačný účinok, alebo **sa musí predpokladať**, že takýto účinok majú:   * **pomoc na prijímanie znevýhodnených pracovníkov do zamestnania** vo forme mzdových dotácií a **pomoc na zamestnávanie pracovníkov so zdravotným postihnutím** vo forme mzdových dotácií, ak sú splnené príslušné podmienky stanovené v článku 32, resp. v článku 33, * **pomoc na kompenzáciu dodatočných nákladov na zamestnávanie pracovníkov so zdravotným postihnutím** a **pomoc na kompenzáciu nákladov na pomoc poskytovanú znevýhodneným pracovníkom**, ak sú splnené príslušné podmienky stanovené v článkoch 34 a 35. |  |
| **Článok 7 – Oprávnené náklady** |  |
| Na účely výpočtu intenzity pomoci:   * Všetky číselné údaje použité na výpočet sú údaje pred odpočítaním dane alebo iných poplatkov. * Pomoc sa poskytuje inou formou než formou grantu, pričom výška pomoci sa rovná ekvivalentu hrubého grantu pomoci. * Pomoc splatná v budúcnosti vrátane pomoci splatnej v niekoľkých splátkach sa diskontuje na jej hodnotu v čase poskytnutia. Oprávnené náklady sa takisto musia diskontovať na ich hodnotu v čase poskytnutia pomoci. Ako úroková sadzba na diskontné účely sa musí použiť diskontná sadzba uplatniteľná v čase poskytnutia pomoci. * Ak je pomoc poskytnutá vo forme vratných preddavkov, ktoré sú pri absencii prijatej metodiky výpočtu ich ekvivalentu hrubého grantu vyjadrené ako percento oprávnených nákladov, a ak opatrenie stanovuje, že v prípade úspešného výsledku projektu stanoveného na základe primeranej a prezieravej hypotézy budú preddavky splatené s úrokovou sadzbou, ktorá sa prinajmenšom rovná diskontnej sadzbe uplatňovanej v čase poskytnutia pomoci, maximálna intenzita pomoci stanovená v kapitole III všeobecného nariadenia o skupinových výnimkách sa môže zvýšiť o 10 percentuálnych bodov.   Oprávnené náklady a dokumentácia:   * Oprávnené náklady musia byť doložené prehľadnými, konkrétnymi a aktuálnymi písomnými dôkazmi. * Výška oprávnených nákladov sa môže vypočítať v súlade s možnosťami zjednodušeného vykazovania nákladov stanovenými v nariadení č. 1303/2013 alebo v nariadení 2021/1060 za predpokladu, že operácia je aspoň čiastočne financovaná z niektorého fondu Únie, takže je možné použiť uvedené možnosti zjednodušeného vykazovania nákladov, a že predmetná kategória nákladov je oprávnená podľa príslušného ustanovenia o oslobodení od notifikačnej povinnosti. |  |
| **Článok 8 – Kumulácia** |  |
| * Pri zisťovaní toho, či sa dodržiavajú stropy vymedzujúce notifikačnú povinnosť a maximálne intenzity pomoci, sa musí zohľadniť **celková výška** pomoci (odsek 1). * **Ak sa financovanie zo strany Únie** (**ktoré nie je pod kontrolou členského štátu**) kombinuje so štátnou pomocou, tak sa pri zisťovaní toho, či sú dodržané stropy vymedzujúce notifikačnú povinnosť a maximálne intenzity pomoci alebo maximálna výška pomoci, zohľadňuje len táto štátna pomoc, za predpokladu, že celková suma verejného financovania poskytnutá vo vzťahu k tým istým oprávneným nákladom nepresahuje najvýhodnejšiu mieru financovania stanovenú v uplatniteľných pravidlách práva Únie (odsek 2). * Pomoc oslobodená od notifikačnej povinnosti na základe všeobecného nariadenia o skupinových výnimkách sa môže kumulovať s akoukoľvek inou štátnou pomocou, ak sa pomoc týka **iných identifikovateľných nákladov** [odsek 3 písm. a)]. * Kumulácia pomoci oslobodenej od notifikačnej povinnosti s akoukoľvek inou pomocou v súvislosti s **tými istými** – čiastočne alebo úplne sa prekrývajúcimi – **oprávnenými nákladmi** nie je povolená, ak by sa v dôsledku toho prekročila najvyššia intenzita pomoci/výška pomoci uplatniteľná na túto pomoc podľa všeobecného nariadenia o skupinových výnimkách [odsek 3 písm. b)][[1]](#footnote-1). * **Odchylne** sa pomoc na pracovníkov so zdravotným postihnutím, ako je stanovená v článkoch 33 a 34, môže kumulovať s inou pomocou oslobodenou na základe všeobecného nariadenia o skupinových výnimkách súvisiacou s tými istými oprávnenými nákladmi nad rámec najvyššieho uplatniteľného stropu podľa všeobecného nariadenia o skupinových výnimkách, ak takáto kumulácia nemá za následok intenzitu pomoci presahujúcu 100 % príslušných nákladov v priebehu akéhokoľvek obdobia, počas ktorého sú príslušní pracovníci zamestnaní. * Štátna pomoc oslobodená od notifikačnej povinnosti všeobecným nariadením o skupinových výnimkách sa v súvislosti s tými istými oprávnenými nákladmi nesmie kumulovať so žiadnou pomocou ***de minimis***, ak by takáto kumulácia mala za následok intenzitu pomoci presahujúcu intenzitu pomoci stanovenú v kapitole III všeobecného nariadenia o skupinových výnimkách (odsek 5). |  |
| **Článok 9 – Uverejňovanie a informácie** |  |
| * Na súhrnnom webovom sídle týkajúcom sa štátnej pomoci na národnej alebo regionálnej úrovni sa uverejnia tieto informácie (odsek 1):   1. súhrnné informácie v štandardizovanom formáte (pozri článok 11) alebo odkaz na prístup k nim;   2. plné znenie každého opatrenia pomoci (pozri článok 11) alebo odkaz na prístup k plnému zneniu;   3. informácie uvedené v prílohe III k všeobecnému nariadeniu o skupinových výnimkách o každom poskytnutí individuálnej pomoci presahujúcej 500 000 EUR, v prípade príjemcov pôsobiacich v poľnohospodárskej prvovýrobe (okrem tých, na ktorých sa vzťahuje oddiel 2a) o každom poskytnutí individuálnej pomoci na takúto výrobu presahujúcej 60 000 EUR a v prípade príjemcov pôsobiacich v odvetví rybolovu a akvakultúry (okrem tých, na ktorých sa vzťahuje oddiel 2a) o každom poskytnutí individuálnej pomoci presahujúcej 30 000 EUR. * V prípade schém vo forme daňového zvýhodnenia sa podmienky stanovené v odseku 1 písm. c) tohto článku považujú za splnené, ak členské štáty uverejnia požadované informácie o sumách individuálnej pomoci v týchto rozpätiach [v mil. EUR (odsek 2)]: * 0,03 – 0,5 (len v prípade rybolovu a akvakultúry), * 0,06 – 0,5 (len v prípade poľnohospodárskej prvovýroby), * 0,5 – 1, * 1 – 2, * 2 – 5, * 5 – 10, * 10 – 30 a * 30 a viac. * Informácie uvedené v odseku 1 písm. c) sú štruktúrované a prístupné štandardizovaným spôsobom (pozri prílohu III) a umožňujú funkcie účinného vyhľadávania a sťahovania. Informácie uvedené v odseku 1 sa uverejňujú do 6 mesiacov odo dňa poskytnutia pomoci alebo v prípade pomoci vo forme daňového zvýhodnenia do 1 roka odo dňa, keď sa má vypracovať daňové priznanie, a sú dostupné aspoň 10 rokov od dátumu poskytnutia pomoci (odsek 4). * Členské štáty musia splniť ustanovenia tohto článku najneskôr do dvoch rokov od nadobudnutia účinnosti všeobecného nariadenia o skupinových výnimkách (odsek 6). |  |
| **Článok 11 – Podávanie správ (informačné hárky)** |  |
| * Komisii treba zaslať (odsek 1):  1. súhrnné informácie o každom opatrení pomoci v štandardizovanom formáte stanovenom v prílohe II (prostredníctvom elektronického notifikačného systému Komisie), spolu s odkazom poskytujúcim prístup k úplnému zneniu opatrenia vrátane jeho zmien, a to do 20 pracovných dní odo dňa, keď opatrenie nadobudlo účinnosť; 2. výročnú správu [nariadenie (ES) č. 794/2004] v elektronickej forme o uplatňovaní všeobecného nariadenia o skupinových výnimkách, ktorá obsahuje informácie uvedené v danom nariadení, a to za každý celý rok alebo každú časť roka, počas ktorého sa všeobecné nariadenie o skupinových výnimkách uplatňuje. |  |

**Pokiaľ ide o vymedzenie pojmov**: článok 2 (venujte pozornosť novému vymedzeniu pojmu „podnik v ťažkostiach“)

**B. Osobitné ustanovenia týkajúce sa pomoci na znevýhodnených pracovníkov a pracovníkov so zdravotným postihnutím**

|  |  |
| --- | --- |
| **Článok 32**  **Pomoc na prijímanie znevýhodnených pracovníkov do zamestnania vo forme mzdových dotácií** | **Kontrola zlučiteľnosti (OK?)** |
| * Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti (kapitola I) a podmienky tohto článku (odsek 1). |  |
| * **Oprávnené náklady** sú mzdové náklady za obdobie maximálne 12 mesiacov po prijatí znevýhodneného pracovníka do zamestnania. V prípade, že príslušný pracovník je značne znevýhodneným pracovníkom, oprávnené náklady predstavujú mzdové náklady za obdobie maximálne 24 mesiacov po prijatí do zamestnania (odsek 2). |  |
| * **Ak prijatie do zamestnania** **nepredstavuje čistý nárast** počtu zamestnancov v príslušnom podniku v porovnaní s priemerom za predchádzajúcich dvanásť mesiacov, miesto alebo miesta musia byť uvoľnené následkom dobrovoľného odchodu pracovníkov, nespôsobilosti, odchodu do dôchodku kvôli veku, dobrovoľného skrátenia pracovného času alebo zákonného prepustenia za porušenie pracovnej disciplíny, a nie z dôvodu nadbytočnosti (odsek 3). |  |
| * Okrem prípadu zákonného prepustenia za porušenie pracovnej disciplíny má znevýhodnený pracovník **nárok na nepretržité zamestnanie** počas minimálneho obdobia, ktoré je v súlade s príslušnými vnútroštátnymi právnymi predpismi alebo kolektívnymi zmluvami, ktorými sa upravujú pracovné zmluvy (odsek 4). |  |
| * Ak obdobie zamestnania trvá kratšie ako 12 mesiacov alebo 24 mesiacov v prípade značne znevýhodnených pracovníkov, pomoc sa v súlade s tým úmerne zníži (odsek 5). |  |
| * **Intenzita pomoci** nesmie presiahnuť 50 % oprávnených nákladov (odsek 6). |  |

|  |  |
| --- | --- |
| **Článok 33**  **Pomoc na zamestnávanie pracovníkov so zdravotným postihnutím vo forme mzdových dotácií** | **Kontrola zlučiteľnosti (OK?)** |
| * Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti (kapitola I) a podmienky tohto článku (odsek 1). |  |
| * **Oprávnené náklady** sú mzdové náklady za ktorékoľvek dané obdobie, počas ktorého je pracovník so zdravotným postihnutím zamestnaný (odsek 2). |  |
| * **Ak prijatie do zamestnania nepredstavuje čistý nárast** počtu zamestnancov v príslušnom podniku v porovnaní s priemerom za predchádzajúcich dvanásť mesiacov, miesto alebo miesta musia byť uvoľnené následkom dobrovoľného odchodu pracovníkov, nespôsobilosti, odchodu do dôchodku kvôli veku, dobrovoľného skrátenia pracovného času alebo zákonného prepustenia za porušenie pracovnej disciplíny, a nie z dôvodu nadbytočnosti (odsek 3). |  |
| * Okrem prípadu zákonného prepustenia za porušenie pracovnej disciplíny majú pracovníci so zdravotným postihnutím **nárok na nepretržité zamestnanie** počas minimálneho obdobia, ktoré je v súlade s príslušnými vnútroštátnymi právnymi predpismi alebo kolektívnymi zmluvami, ktoré sú pre podnik právne záväzné a ktorými sa upravujú pracovné zmluvy (odsek 4). |  |
| * **Intenzita pomoci** nesmie presiahnuť 75 % oprávnených nákladov (odsek 5). |  |

|  |  |
| --- | --- |
| **Článok 34**  **Pomoc na kompenzáciu dodatočných nákladov spojených so zamestnávaním pracovníkov so zdravotným postihnutím** | **Kontrola zlučiteľnosti (OK?)** |
| * Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti (kapitola I) a podmienky tohto článku (odsek 1). * **Oprávnenými nákladmi** sú (odsek 2):  1. náklady na úpravu priestorov; 2. náklady na zamestnávanie zamestnancov výlučne na čas venovaný pomoci pracovníkom so zdravotným postihnutím a náklady na odbornú prípravu takýchto zamestnancov týkajúcu sa pomoci pracovníkom so zdravotným postihnutím; 3. náklady na úpravu alebo získanie vybavenia alebo na získanie a validáciu softvéru pre pracovníkov so zdravotným postihnutím vrátane upravených alebo pomocných technologických zariadení, ktoré sú dodatočnými nákladmi k nákladom, ktoré by príjemca pomoci znášal, keby zamestnal pracovníkov, ktorí nie sú zdravotne postihnutí; 4. náklady priamo spojené s dopravou pracovníkov so zdravotným postihnutím do miesta práce a na činnosti súvisiace so zamestnaním; 5. mzdové náklady za hodiny, počas ktorých je pracovník so zdravotným postihnutím na rehabilitácii; 6. ak príjemca pomoci poskytuje chránené zamestnanie, náklady na výstavbu, inštaláciu alebo modernizáciu výrobných jednotiek príslušného podniku a akékoľvek administratívne náklady a náklady na dopravu, za predpokladu, že sú priamym dôsledkom zamestnávania pracovníkov so zdravotným postihnutím.  * **Intenzita pomoci** nesmie presiahnuť 100 % oprávnených nákladov (odsek 3). |  |

|  |  |
| --- | --- |
| **Článok 35**  **Pomoc na kompenzáciu nákladov na pomoc poskytovanú znevýhodneným pracovníkom** | **Kontrola zlučiteľnosti (OK?)** |
| * Zlučiteľná a oslobodená od notifikačnej povinnosti za predpokladu, že sú splnené všeobecné podmienky zlučiteľnosti (kapitola I) a podmienky tohto článku (odsek 1). * **Oprávnenými nákladmi** sú náklady na (odsek 2):  1. zamestnávanie zamestnancov výhradne na dobu strávenú poskytovaním pomoci znevýhodneným pracovníkom počas obdobia maximálne 12 mesiacov po prijatí znevýhodneného pracovníka do zamestnania alebo počas obdobia maximálne 24 mesiacov po prijatí značne znevýhodneného pracovníka do zamestnania; 2. vyškolenie takéhoto zamestnanca na pomoc znevýhodneným pracovníkom.  * Poskytovaná pomoc musí pozostávať z opatrení na podporu samostatnosti znevýhodneného pracovníka a jeho prispôsobenia sa pracovnému prostrediu, zo sprevádzania tohto pracovníka pri sociálnych a administratívnych procedúrach, z uľahčovania komunikácie s podnikateľom a z riadenia konfliktov (odsek 3). * Intenzita pomoci nesmie presiahnuť 50 % oprávnených nákladov (odsek 4). |  |

1. Pri určovaní súladu s ustanoveniami o kumulácii podľa prvej vety tohto písmena sa neberie do úvahy financovanie poskytnuté konečným príjemcom v rámci podpory z Fondu InvestEU podľa kapitoly III oddielu 16 ani náklady, na ktoré sa toto financovanie vzťahuje. Namiesto toho sa suma relevantná na určenie súladu s ustanoveniami o kumulácii podľa prvej vety tohto písmena vypočíta takto: najskôr sa od celkových oprávnených nákladov na projekt odpočíta nominálna suma financovania v rámci podpory z Fondu InvestEU, pričom sa získajú celkové zvyšné oprávnené náklady; následne sa vypočíta maximálna výška pomoci, a to tak, že príslušná najvyššia intenzita pomoci alebo výška pomoci sa uplatní len na celkové zvyšné oprávnené náklady.

   V prípade článkov, pri ktorých je strop vymedzujúci notifikačnú povinnosť vyjadrený ako maximálna výška pomoci, sa pri určovaní toho, či sa dodržiavajú stropy vymedzujúce notifikačnú povinnosť uvedené v článku 4, nezohľadňuje ani nominálna výška financovania poskytnutého konečným príjemcom s podporou z Fondu InvestEU.

   Alternatívne, v prípade úverov v prvom rade alebo záruk na úvery v prvom rade podporovaných z Fondu InvestEU podľa kapitoly III oddielu 16 sa ekvivalent hrubého grantu pomoci obsiahnutej v takýchto úveroch alebo zárukách poskytnutých konečným príjemcom môže vypočítať primerane podľa článku 5 ods. 2 písm. b) alebo c). Tento ekvivalent hrubého grantu pomoci sa môže v súlade s prvou vetou tohto písmena použiť na zabezpečenie toho, aby kumulácia s akoukoľvek inou pomocou na rovnaké identifikovateľné oprávnené náklady nemala za následok prekročenie najvyššej intenzity pomoci alebo výšky pomoci uplatniteľnej na pomoc podľa tohto nariadenia alebo príslušného stropu vymedzujúceho notifikačnú povinnosť podľa tohto nariadenia. [↑](#footnote-ref-1)